b"\n_START_ARTICLE_\nMou Suppe\n_START_PARAGRAPH_\nMou Suppe er et dansk varem\xc3\xa6rke, der har produceret supper siden 1960'erne. Virksomheden er i dag ejet af Tulip Food Company, fabrikken ligger i Tarp ved Esbjerg.\n_START_SECTION_\nHistorie\n_START_PARAGRAPH_\nSigurd (1913-1996) og Vera Mou (1918-2017) startede i 1950'erne en lille slagterforretning p\xc3\xa5 Hjertingvej i Esbjerg, hvor Vera var medhj\xc3\xa6lpende hustru. Konkurrencen var h\xc3\xa5rd og der var kamp om kunderne. Vera Mou begyndte derfor at fremstille k\xc3\xb8d- og melboller efter sin mors gamle opskrift, og det viste sig at v\xc3\xa6re en god id\xc3\xa9, der fik mage kunder til at komme i forretningen. Kvinderne var begyndt at komme ud p\xc3\xa5 arbejdsmarkedet og havde ikke tid til at lave tidkr\xc3\xa6vende mad som at koge suppe, s\xc3\xa5 i 1966 begyndt Vera Mou at koge oksek\xc3\xb8d</nowiki>ssuppe fra bunden af gode r\xc3\xa5varer, tilsat en portion t\xc3\xa5lmodighed p\xc3\xa5 otte timers kogetid, og bagefter fryse den ned. Det blev en succes, som ogs\xc3\xa5 andre slagterforretningen fulgte op, de k\xc3\xb8bte Mous supper og engagerede Vera Mou til at demonstrere og give smagspr\xc3\xb8ver. Senere kom h\xc3\xb8nsek\xc3\xb8d</nowiki>suppe og andre varianter til. Den lille slagterforretning blev efterh\xc3\xa5nden for trang til den stigende produktion af supper og boller, hvorfor man i 1970 flyttede suppeproduktionen ud i en fabrik._NEWLINE_94-\xc3\xa5rige Vera Mou fort\xc3\xa6ller i en Youtube video fra 2012 om engang fabrikken fik bes\xc3\xb8g af Finansieringsinstituttet i forbindelse med at l\xc3\xa5ne penge. Da rundturen kom til administrationen, kunne repr\xc3\xa6sentanten fra instituttet konstatere, at han aldrig havde set s\xc3\xa5 lille et kontor. Til det svarede Vera, at de jo ikke var kontoret de skulle leve af, de skulle leve af at arbejde. Et konkret drifts\xc3\xb8konomisk faktum var, at hver medarbejder \xc3\xa5rligt producererede 1,2 millioner liter suppe._NEWLINE_I 1995 blev Mou opk\xc3\xb8bt af Danish Prime og varem\xc3\xa6rket Mou Suppe blev en del af Tulip Food Company, som fortsat tilbereder supper efter Vera Mous opskrifter og videref\xc3\xb8rer hendes traditioner."